**EELNÕU**

20.05.2021

|  |
| --- |
|  |

**Söödaseaduse muutmise seadus**

**§ 1. Söödaseaduse muutmine**

Söödaseaduses tehakse järgmised muudatused:

**1)** paragrahvi 2 lõige 10 muudetakse ja sõnastatakse järgmiselt:

„(10) Ravimsööt käesoleva seaduse tähenduses on Euroopa Parlamendi ja nõukogu määruse (EL) 2019/4, mis käsitleb ravimsööda tootmist, turuleviimist ja kasutamist, millega muudetakse Euroopa Parlamendi ja nõukogu määrust (EÜ) nr 183/2005 ning tunnistatakse kehtetuks nõukogu direktiiv 90/167/EMÜ (ELT L 4, 07.01.2019, lk 1–23), artikli 3 lõike 2 punktis a sätestatud sööt.”;

**2)** paragrahvi 2 täiendatakse lõikega 11 järgmises sõnastuses:

„(11) Vahetoode käesoleva seaduse tähenduses on Euroopa Parlamendi ja nõukogu määruse (EL) 2019/4 artikli 3 lõike 2 punktis b sätestatud sööt.”;

**3)** paragrahv 13 tunnistatakse kehtetuks;

**4)** seadust täiendatakse §-dega 131 ja 132 järgmises sõnastuses:

,,**§ 131. Ravimsööda ning vahetoote käitlemine ja kasutamine**

(1) Ravimsööda ning vahetoote käitlemise ja kasutamise nõuded on sätestatud Euroopa Parlamendi ja nõukogu määruses (EL) 2019/4.

(2) Kasutamata või aegunud ravimsööta ja vahetoodet käideldakse kooskõlas jäätmeseaduses ohtlike jäätmete kohta sätestatud nõuetega.

**§ 132. Ravimsööda väljakirjutamine**

(1) Ravimsööta tohib välja kirjutada üksnes veterinaararst, kellele on veterinaarseaduse alusel antud veterinaarteenuse osutamiseks vajalik veterinaararsti kutsetegevuse luba (edaspidi *veterinaararst*).

(2) Ravimsööda väljakirjutamisel järgib veterinaararst Euroopa Parlamendi ja nõukogu määruse (EL) 2019/4 artiklis 16 sätestatud nõudeid.

(3) Ravimsööda väljakirjutamise täpsemad nõuded, sealhulgas ravimsööda väljakirjutamiseks kasutatava ravimsööda veterinaarretsepti sisu- ja vorminõuded, nimetatud veterinaarretsepti plangi väljastamise korra ja plankide üle arvestuse pidamise nõuded kehtestab valdkonna eest vastutav minister määrusega.”;

**5)** paragrahvi 18 lõiget 1 täiendatakse pärast sõnu „tegevusalal tegutsemiseks” sõnadega ,,või lemmiklooma ravimsööda jaemüügiks või karusloomana peetavale loomale ravimsööda söötmiseks”;

**6)** paragrahvi 18 lõikes 2 asendatakse sõnad „sööda käitleja” sõnaga ,,isik”;

**7)** paragrahvi 19 lõikes 1 asendatakse sõna „tootmiseks” tekstiosaga ,,või vahetoote käitlemiseks, välja arvatud Euroopa Parlamendi ja nõukogu määruse (EL) 2019/4 artikli 13 lõikes 2 sätestatud juhul”;

**8)** paragrahvi 33 lõikes 2, § 34 lõikes 2 ja § 35 lõikes 2 asendatakse arv ,,3200” arvuga ,,32 000”;

**9)** paragrahvi 36 lõikes 2 ja § 361 lõikes 2 asendatakse arv ,,640” arvuga ,,6400”;

**10)** seadust täiendatakse §-ga 371 järgmises sõnastuses:

,,**§ 371. Ravimsööda väljakirjutamise nõuete rikkumine**

Ravimsööda väljakirjutamise nõuete rikkumise eest –

karistatakse rahatrahviga kuni 200 trahviühikut.”;

**11)** seaduse normitehnilisest märkusest jäetakse välja tekstiosa „nõukogu direktiiv 90/167/EMÜ, millega kehtestatakse ravimsöötade ühenduses valmistamise, turuleviimise ja kasutamise tingimused (EÜT L 92, 07.04.1990, lk 42–48);”.

**§ 2. Seaduse jõustumine**

Käesolev seadus jõustub 2022. aasta 28. jaanuaril.

Jüri Ratas

Riigikogu esimees

Tallinn, ….. ……. 2021

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Algatab Vabariigi Valitsus … …….2021. a

Vabariigi Valitsuse nimel

(allkirjastatud digitaalselt)